Diari Oficial de la Generalitat Valenciana


Sumari del DOGV 3571, del 30-08-1999 (1999/7603)

Informació pública de l'alternativa tècnica del programa d'actuació integrada de la finca la Barbera del pla parcial 14 del Pla General d'Ordenació Urbana del municipi de la Villa Joiosa.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3571

Data del DOGV
:   30-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7603


Organisme emissor
:   Gavina Puerto Edivil, SL

Tipus de document
:   Anunci

Informació pública de l'alternativa tècnica del programa d'actuació integrada de la finca la Barbera del pla parcial 14 del Pla General d'Ordenació Urbana del municipi de la Villa Joiosa. [1999/M7603]
  
La mercantil Gavina Puerto Edivil, SL ha elaborat l'alternativa tècnica del programa d'actuació integrada de la finca la Barbera del pla parcial 14 del Pla General d'Ordenació Urbana del municipi de la Vila Joiosa (Alacant).
  
L'alternativa tècnica proposada comprén:
  
1. Projecte de reparcel·lació voluntària subscrit per Gavina Puerto Edivil, SL i tots els propietaris de l'àrea reparcel·lable.
  
2. Projecte d'urbanització.
  
En aplicació del que estableix l'article 48, en relació amb l'article 46, ambdós de la Llei Reguladora de l'Activitat Urbanística, se sotmet a informació pública l'alternativa tècnica de proposta de programa amb la documentació complementària per a la finca la Barbera.
  
Primer
  
La present informació pública té caràcter de simultani concurs públic per a la selecció de l'urbanitzador, i es podran presentar alternatives tècniques i al·legacions durant 20 dies comptats des de la publicació del present edicte en el Diari Oficial de la Generalitat Valenciana.
  
Segon
  
Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la inserció de l'edicte en el Diari Oficial de la Generalitat Valenciana.
  
Tercer
  
Si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això, els anteriors terminis es prorrogaran per 20 dies addicionals, s'anunciarà aquesta pròrroga al tauler d'anuncis de l'ajuntament i es comunicarà als qui, per desconéixer-la, presenten pliques prematurament.
  
Quart
  
L'acte d'obertura de pliques es realitzarà en la següent data hàbil a la conclusió del termini per a presentar-les.
  
Cinqué
  
L'expedient podrà consultar-se en la Notaria del senyor Luis María Martínez Pertusa, situada en l'avinguda del País Valencià, número 31, segon, entresòl, del municipi de la Vila Joiosa, durant el període d'exposició pública, de 09.00 a 14.00 hores, per a obtindre còpia de l'acta de protocol·lització de l'alternativa tècnica presentada amb la documentació que la integra, o sol·licitar l'exhibició d'aquesta. Durant el mateix període podrà consultar-se en l'Ajuntament de la Vila Joiosa l'exemplar dipositat en aquest.
  
Cosa que es fa pública en compliment del que estableix l'article 46 de la vigent Llei Reguladora de l'Activitat Urbanística.